Σύγκριση των επιπλοκών στη χειρουργική αντιμετώπιση του καλώς διαφοροποιημένου καρκίνου του θυρεοειδούς
Creators: name: Κοτορένη, Γεωργία Χρήστου
Publisher: name: Aristotle University of Thessaloniki
Year: 2021
Subjects: Επιπλοκές της χειρουργικής του θυρεοειδούς αδένα
Καλώς διαφοροποιημένο καρκίνωμα θυρεοειδούς
Λεμφαδενικός καθαρισμός τραχήλου
Complications of the thyroid gland surgery
Well-differentiated thyroid cancer
Cervical lymph node dissection

description: Οι επιπλοκές της χειρουργικής θυρεοειδούς μειώνονται με το πέρασμα του χρόνου, με την αύξηση της εμπειρίας των χειρουργών καθώς και με τη βοήθεια της σύγχρονης τεχνολογίας, όπως η χρήση εργαλείων νευροδιέγερσης και φθορισμού. Στις περιπτώσεις χειρουργικής του καλώς διαφοροποιημένου καρκινώματος υπάρχει συζήτηση όσον αφορά την κατάλληλη αντιμετώπισή του όταν δεν εμφανίζονται ύποπτοι λεμφαδένες, θέτοντας το ερώτημα εάν θα πρέπει να εκτελείται μόνο ολική θυρεοειδεκτομή ή σε συνδυασμό με προφυλακτικό λεμφαδενικό καθαρισμό. Το αντικείμενο μελέτης της παρούσας διπλωματικής εργασίας είναι η σύγκριση των επιπλοκών της ολικής θυρεοειδεκτομής, της ολικής θυρεοειδεκτομής με προφυλακτικό ή θεραπευτικό κεντρικό λεμφαδενικό καθώς και πλάγιο λεμφαδενικό καθαρισμό με στόχο την ανεύρεση τυχόν διαφοράς μεταξύ των ομάδων. Ανευρέθηκε στατιστικά σημαντική διαφορά στην εμφάνιση άμεσου μετεγχειρητικού υποπαραθυρεοειδισμού μεταξύ των ομάδων με μόνο ολική θυρεοειδεκτομή και σε συνδυασμό με κεντρικό λεμφαδενικό καθαρισμό με μεγαλύτερη πιθανότητα εμφάνισης στη δεύτερη, αυξημένη πιθανότητα πάρεσης φωνητικής χορδής μετά τον θεραπευτικό κεντρικό λεμφαδενικό καθαρισμό σε σχέση με τον προφυλακτικό, καθώς και αυξημένη πιθανότητα ανεύρεσης νόσου στους λεμφαδένες στο αντρικό φύλο. Τα αποτελέσματα αυτά δείχνουν ότι η επιλογή διενέργειας προφυλακτικού λεμφαδενικού καθαρισμού θα πρέπει να γίνεται με ενδείξεις έτσι ώστε τελικά να υπάρχει όφελος για τον ασθενή από αυτή την παρέμβαση χωρίς υπερθεραπεία, δίνοντας βάση στον ιστολογικό τύπο του καρκινώματος, το μέγεθος του όγκου, την εξωθυρεοειδική επέκταση, το φύλο, την ηλικία και τη μετάλλαξη στο γονίδιο BRAF, όπως αναφέρουν και οι οδηγίες. Μετά το πέρας της παρούσας διπλωματικής εργασίας θα ακολουθήσει μελέτη και των απώτερων επιπλοκών αυτών των παρεμβάσεων με σκοπό να ελεγχθεί σε τι ποσοστό είναι παροδικές.
description: The complications of the thyroid surgery are reduced as time goes by, due to the increasing experience of the surgeons and the use of technological advances like the neuromonitoring and fluorescence. In cases of surgery of well-differentiated thyroid cancer, there is a discussion concerning the proper treatment, if there are no suspicious lymph nodes, raising the question whether only total thyroidectomy or the latter in combination with prophylactic central neck dissection should be performed. The goal of this study is to compare the complications of total thyroidectomy, total thyroidectomy with prophylactic or therapeutic central neck dissection, as well as lateral neck dissection, in order to find out the possible difference of complications between the groups. A statistically significant difference was found in the occurrence of postoperative hypoparathyroidism between the groups of only total thyroidectomy and in combination with central lymph node dissection appearing more frequently in the second group, increased likelihood of vocal cord paralysis after therapeutic central lymph node dissection comparing to prophylactic, as well as increased possibility of finding cancer in the lymph nodes in males. These results indicate that the choice of prophylactic lymph node dissection should be made with indications in order to provide benefit to the patient from this intervention and avoid overtreatment, based on the histological type of carcinoma, tumor size, extrathyroidal extension, sex, age and mutation in the BRAF gene, as stated in the guidelines. After the completion of this study, a research concerning the long-term complications of these interventions will follow to examine to what extent they are transient.